Diari Oficial de la Generalitat Valenciana


Sumari del DOGV 6013, del 14-05-2009 (2009/5276)

Exposició pública del pla parcial, l'estudi d'integració paisatgística i el pla de participació pública del sector 15-SU-R, situat entre la carretera de l'Alcora i el camí Mercader.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5276


Data del document
:   30-04-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Exposició pública del pla parcial, l'estudi d'integració paisatgística i el pla de participació pública del sector 15-SU-R, situat entre la carretera de l'Alcora i el camí Mercader.  
 [2009/5276]  
En la Resolució de data 23 d'abril de 2009, aquesta Alcaldia ha resolt el següent:  
«Vist l'expedient que s'està tramitant per a l'exposició al públic del pla parcial i l'estudi d'integració paisatgística que l'acompanya del sector 87 CE-Q del vigent Pla General Municipal d'Ordenació Urbana, situat entre la carretera de l'Alcora i el camí Mercader.  
Vist que en data 19 de novembre de 2007 la mercantil Gestora Urbana Municipal De Castelló, SA, (GUMSA) va presentar, per a la seua tramitació i aprovació municipal, un Pla Parcial del Sector 44 LI-B acompanyat d'un estudi d'integració paisatgística i pla de participació pública. Per mitjà del Decret de 15 d'abril de 2008, es va sotmetre a consulta dels ciutadans i es va exposar al públic la proposta de pla de participació pública per a definir els objectius de qualitat i la resta de consideracions a tindre en compte per a elaborar l'estudi d'integració paisatgística que acompanya al Pla Parcial del Sector 65 MT-Y.  
Vist que una vegada acabat el termini d'exposició al públic del pla de participació pública i a la vista dels resultats obtinguts amb la consulta, en data 2 d'abril de 2009, GUMSA va presentar un Pla Parcial del Sector 64 VA-Z, el corresponent estudi d'integració paisatgística i el pla de participació pública adaptat a les referides consultes, per a l'exposició al públic dels documents de planejament i paisatge.  
De conformitat amb l'article 90.2 de la Llei Urbanística Valenciana, els plans parcials que no siguen promoguts amb motiu d'un programa d'actuació integrada se sotmetran a informació pública durant el termini d'un mes en les condicions de publicitat establertes en l'article 83.2.a de la present Llei per als plans generals.  
L'article 11 de la Llei d'Ordenació del Territori i Protecció del Paisatge en relació amb l'article 48.4.a del Reglament de Paisatge de la Comunitat Valenciana, obliga a acompanyar els plans parcials d'un estudi d'integració paisatgística, la qual cosa s'ha efectuat en aquest cas.  
Els articles 101, 87 i 90 de la Llei Urbanística Valenciana preveuen la suspensió de llicències com a acte aparellat a l'exposició pública dels instruments de planejament i la possibilitat dels particulars per a promoure plans de desenvolupament i l'obligació d'exposar-los al públic durant el termini d'un mes.  
Per tot això, en virtut de l'article 124.4.g i ñ de la Llei 7/1985, de 2 d'abril, Reguladora de les Bases del Règim Local i vistos els preceptes mencionats i els informes tècnic i jurídic elaborats amb aquesta finalitat, resolc:  
1) Exposar al públic el projecte de Pla Parcial del Sector 00 SP-U, situat entre la carretera de l'Alcora i el camí Mercader, així com el corresponent estudi d'integració paisatgística i pla de participació pública que l'acompanyen, visat pel Col·legi Territorial d'Arquitectes de Castelló en data 23 de març de 2009 amb el número 2009/0842-1.  
2) Suspendre l'atorgament de llicències d'activitat, parcel·lació, edificació i demolició en l'àmbit afectat».  
La qual cosa es fa pública per al coneixement general i alhora, s'adverteix que, durant el termini d'un mes, comptador des de l'endemà de la data de publicació en el Diari Oficial de la Comunitat Valenciana, les persones que estiguen interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades en l'avinguda dels Germans Bou núm. 16, 3é), així com en la pàgina web municipal, l'adreça de la qual és , i formular-hi, en aquest mateix termini, les al·legacions que creguen convenients.  
Castelló de la Plana, 30 d'abril de 2009.- L'alcalde: Alberto Fabra Part. El titular de l'Òrgan de Suport a la Junta de Govern Local: Juan Jiménez Hernandis.